[pic] | COMISIA EUROPEANĂ |

Bruxelles, 4.3.2010

COM(2010)74 final

RAPORT AL COMISIEI CĂTRE PARLAMENTUL EUROPEAN ȘI CONSILIU

PRIVIND OPERAȚIUNILE DESFĂȘURATE ÎN CADRUL MANDATULUI EXTERN AL BEI ÎN 2008

SEC(2010)186 final

RAPORT AL COMISIEICĂTRE PARLAMENTUL EUROPEAN ȘI CONSILIU

PRIVIND OPERAȚIUNILE DESFĂȘURATE ÎN CADRUL MANDATULUI EXTERN AL BEI ÎN 2008

CUPRINS

1. INTRODUCERE 3

2. OPERAȚIUNI FINANCIARE 4

2.1. Situația volumului finanțărilor BEI în regiunile care intră sub incidența directivei 4

2.2. Contribuția la îndeplinirea obiectivelor de politică externă ale UE 5

2.3. Defalcare pe sectoare 8

2.4. Impactul și valoarea adăugată a operațiunilor BEI 9

3. COOPERAREA CU COMISIA 10

4. COOPERAREA CU INSTITUȚIILE FINANCIARE INTERNAȚIONALE 11

INTRODUCERE

Conform Deciziei nr. 633/2009/CE a Parlamentului European și a Consiliului din 13 iulie 2009 (denumită în continuare „decizia”), care înlocuiește Decizia 2006/1016/CE a Consiliului de acordare a unei garanții comunitare Băncii Europene de Investiții (BEI) pentru pierderile rezultate din împrumuturi și garanții la împrumuturi acordate unor proiecte din afara Comunității, Comisia trebuie să prezinte anual Parlamentului European și Consiliului un raport privind operațiunile de finanțare ale BEI efectuate sub garanție, pe baza rapoartelor anuale furnizate de către aceasta.

Raportul de față (denumit în continuare „raportul”) conține o evaluare a operațiunilor de finanțare BEI în 2008 (denumite în continuare „operațiuni în cadrul mandatului”), precum și a contribuției operațiunilor de finanțare ale BEI la îndeplinirea obiectivelor de politică externă ale Comunității, ținând seama de obiectivele operaționale ale BEI. În afara Uniunii, Banca acordă de asemenea împrumuturi din resurse proprii și pe risc propriu, în cadrul articolului 16 din statutul Băncii. Raportul furnizează totodată un rezumat al acestor operațiuni, cu scopul de a întregi tabloul activităților BEI în regiunile care intră sub incidența deciziei. În plus, raportul face bilanțul cooperării între BEI și Comisie, precum și între BEI și celelalte instituții financiare internaționale (IFI) și donatorii bilaterali.

Decizia impune efectuarea unei analize aprofundate la mijlocul mandatului extern al BEI, sub supravegherea unui „Comitet director al înțelepților”. De asemenea conform deciziei, un evaluator extern mandatat de Comisia Europeană efectuează în prezent o evaluare în contextul respectivei examinări la mijlocul mandatului. Pe baza acestei evaluări și a recomandărilor Comitetului director, Comisia va prezenta Parlamentului European și Consiliului un raport la mijlocul mandatului, însoțit de o propunere de modificare a deciziei, până cel târziu la 30 aprilie 2010.

Prin comparație cu rapoartele anuale ale Comisiei, examinarea la mijlocul mandatului va furniza o analiză mai aprofundată a impactului și a eficacității operațiunilor BEI în cadrul mandatului. Examinarea de la mijlocul mandatului va furniza o evaluare mai completă a nivelului cooperării cu instituțiile financiare internaționale și cu donatorii bilaterali, așa cum prevede articolul 4 alineatul (3) din decizie. Această examinare se bazează pe interviuri, anchete, studii de caz și misiuni pe teren ale evaluatorilor externi, precum și pe evaluări ale BEI și ale „Comitetului director al înțelepților”. Conținutul prezentului raport a fost adaptat în așa fel încât să nu dubleze lucrările menționate mai sus.

Raportul examinează valoarea adăugată și contribuția operațiunilor financiare ale BEI în cadrul mandatului la realizarea obiectivelor de politică externă ale Uniunii Europene, bazându-se pe controlul documentar. Chestiunea stabilirii dacă alte operațiuni în afara celor ale BEI ar fi contribuit în mod mai semnificativ la realizarea acelorași obiective depășește cadrul raportului anual. Raportul examinează valoarea adăugată a proiectelor BEI semnate în 2008 conform deciziei, evaluate de BEI în decursul procedurii de selecție și de evaluare a proiectelor. Informațiile furnizate se referă, prin urmare, la proiecte care urmează încă să fie implementate și ale căror rezultate sunt în mod normal examinate în rapoartele de evaluare ex-post, prezentate cu regularitate de serviciul de evaluare al BEI.

Informații mai detaliate și tabele statistice referitoare la activitățile menționate mai sus – inclusiv la nivel de proiect, sector, țară și regiune – sunt disponibile în documentul de lucru al serviciilor Comisiei (denumit în continuare „documentul de lucru”)[1]. Dacă nu se specifică altfel, referințele la tabelele din acest raport fac trimitere la documentul de lucru.

OPERAȚIUNI FINANCIARE

Situația volumului finanțărilor BEI în regiunile care intră sub incidența directivei

- Valoarea totală a împrumuturilor semnate de BEI în regiunile care intră sub incidența deciziei (operațiuni în cadrul mandatului și operațiuni ale BEI pe risc propriu) a rămas constantă, cifrându-se în jurul sumei de 5,5 miliarde EUR, în 2007 și 2008. O creștere de 9% în cadrul mandatului a fost compensată printr-o diminuare corespunzătoare a operațiunilor pe risc propriu.

- Tabelul de mai jos reflectă situația volumului finanțărilor acordate de BEI în 2007 și 2008, în regiunile care intră sub incidența mandatului extern.

Tabelul 1: Finanțări BEI în 2007 și 2008

Țări (milioane EUR) | Operațiuni în cadrul mandatului | Operațiuni ale BEI pe risc propriu | Total |

Garanție globală | Acoperirea riscului politic | Total |

Protecția mediului | X | X | X | X | X |

Dezvoltarea sectorului privat, IMM-uri | X | X | X |

Dezvoltarea infrastructurii, inclusiv extinderea rețelelor transeuropene | X | X | X | X |

Sprijinirea fazei de preaderare | X |

Sprijinirea prezenței UE | X |

Documentul de lucru indică amploarea contribuției BEI la atingerea obiectivelor politice ale UE vizate de decizie. Trebuie remarcat faptul că obiectivele operaționale ale BEI care se desprind din obiectivele politice ale UE sunt considerate drept măsuri apte să conducă la îndeplinirea obiectivelor de politică externă ale UE. Acest aspect este relevant mai ales în cazul țărilor aflate în faza de preaderare, unde conceptul general de „sprijin de preaderare” s-a tradus prin alinierea priorităților de împrumut ale BEI cu cele în vigoare în UE

Sprijinul acordat protecției mediului și securității energetice sunt obiective comune în toate regiunile care intră sub incidența deciziei. Obiectivele politice specifice ale fiecărei regiuni și activitatea de finanțare corespunzătoare desfășurată în fiecare regiune sunt descrise, în detaliu, în documentul de lucru. În tabelul următor este indicat volumul operațiunilor BEI semnate în 2008 în temeiul deciziei, în sprijinul obiectivelor menționate mai sus și al comunităților sustenabile

Tabelul 3: Operațiuni BEI semnate în 2008, în sprijinul siguranței în aprovizionarea cu energie, al protecției mediului și al comunităților sustenabile

Milioane EUR |

Securitate energetică | 403 |

Protecția mediului | 661 |

- Combaterea schimbărilor climatice | 541 |

- Reducerea poluării industriale | 55 |

- Apa și apele uzate | 65 |

Comunități sustenabile (cu titlu indicativ) | 1,389 |

- Transport urban în comun sustenabil | 819 |

- Renovare și regenerarea urbană | 300 |

- Infrastructură urbană și spații publice | 50 |

- Locuințe sociale | 150 |

- Asistență medicală | 70 |

În vederea garantării siguranței în aprovizionarea cu petrol, gaz și electricitate, investițiile BEI s-au orientat în favoarea diversificării, atât din punctul de vedere al furnizorilor de energie, cât și al căilor de transport al energie. În acest context, extinderea rețelei energetice transeuropene spre țări terțe este o prioritate clară, la fel ca reabilitarea infrastructurilor existente sau dezvoltarea de noi infrastructuri și rețele atât în țările producătoare, cât și în țările de tranzit. Ameliorarea eficienței energetice și utilizarea pe scară tot mai largă a energiei regenerabile sunt determinante pentru obținerea de surse de energie sustenabile, sigure și competitive, reducând în același timp dependența față de sursele externe.

Sprijinul în favoarea protecției mediului și comunităților sustenabile a fost acordat în cadrul a 15 proiecte, repartizate în toate regiunile vizate de decizie. Valoarea acestui sprijin s-a ridicat la cifra de 2 miliarde de EUR, reprezentând 51% din totalul împrumuturilor în cadrul mandatului și a luat forma investițiilor în lupta împotriva schimbărilor climatice, în favoarea ameliorării mediului și a îngrijirii sănătății și pentru promovarea comunităților sustenabile, mai ales a transportului urban în comun și a renovării urbane.

La modul general, în toate proiectele pe care le finanțează, BEI acordă o atenție deosebită chestiunilor legate de sustenabilitatea mediului , punând accentul pe evaluarea impactului de mediu al investițiilor propuse și pe gradul de adecvare al măsurilor de atenuare a acestui impact. Preocupările legate în special de schimbările climatice, biodiversitate și ecosisteme fac parte integrantă din politicile și practicile de împrumut ale BEI. În 2008 a fost organizată o consultare publică cu părțile interesate, atât interne cât și externe, asupra revizuirii Declarația BEI privind principiile și standardele sociale și de mediu. Per global, BEI și-a întărit angajamentul în favoarea bunelor practici bazate pe principiile și pe normele Uniunii Europene, în special în domeniul schimbărilor climatice; normele sociale au fost legate în mod mai explicit de respectarea drepturilor omului, a fost subliniată abordarea comună urmărită de BEI în toate regiunile în care operează, iar în mod general, cerințele BEI au fost clarificate.

Defalcare pe sectoare

Tabelul 4 prezentat mai jos oferă o imagine de ansamblu a distribuției regionale și sectoriale a operațiunilor BEI efectuate în temeiul deciziei în 2008.

Tabelul 4: Defalcarea pe sectoare a operațiunilor semnate în 2008 (în milioane de EUR)

Ridicat | 33 (79%) | 15 (48%) | 1 (9%) | 27 (64%) |

Mediu | 9 (21%) | 14 (45%) | 10 (91%) | 15 (36%) |

Moderat | 0 | 2 (7%) | 0 | 0 |

Redus | 0 | 0 | 0 | 0 |

Total | 42 (100%) | 31 (100%) | 11 (100%) | 42 (100%) |

Conform tabelului de mai sus, 79% din operațiunile semnate în cadrul mandatului în 2008 sunt considerate pe deplin conforme cu obiectivele și prioritățile mandatului, în timp ce 21% primesc calificativul „mediu”. Niciun proiect nu a fost considerat ca având un impact „moderat” sau „redus” în temeiul Pilonului 1, datorită preselecției BEI

Când este vorba despre calitatea proiectelor (Pilonul 2), în ceea ce privește împrumuturile pentru investiții, impactul este „ridicat” pentru 48% dintre proiecte și „mediu” pentru 45% dintre ele. Două proiecte (6% din total) au primit calificativul „moderat”, în principal din cauza competențelor de gestiune limitate ale promotorului. În astfel de cazuri, BEI are ca obiectiv ameliorarea situației grație condițiilor de împrumut și asistenței tehnice. În ceea ce privește împrumuturile intermediate pentru IMM-uri, zece operațiuni au primit calificativul „mediu” în cadrul Pilonului 2, în timp ce o operațiune a avut un impact „ridicat”. Predominanța calificativelor „mediu” în aprecierea operațiunilor intermediate reflectă de obicei calitatea intermediarilor financiari

În ceea ce privește contribuția BEI adusă proiectelor (Pilonul 3), s-a considerat că 64% din proiecte merită calificativul „mare”, în timp ce 36% au fost evaluate cu „mediu”

Evaluarea externă a mandatului extern al BEI, care se află în curs de desfășurare, va furniza o analiză ex-post aprofundată a impactului și a valorii adăugate a operațiunilor BEI

COOPERAREA CU COMISIA

Decizia invită Comisia și BEI să întărească nivelul de coerență între acțiunile BEI și obiectivele de politică externă ale UE, în vederea maximizării sinergiilor dintre finanțarea BEI și resursele bugetare ale Uniunii Europene, în special prin dialogul periodic și sistematic și prin consultarea în stadiu incipient cu privire la politici, strategii și proiecte în pregătire. În acest scop, BEI și Comisia au decis semnarea unui memorandum de înțelegere, cu scopul de a defini termenii și condițiile acestei cooperări consolidate. Memorandumul a fost semnat la 26 mai 2008

Pentru întărirea coerenței globale a sprijinului oferit de UE în regiunile care intră sub incidența mandatului extern, Comisia și BEI cooperează în mod activ în cadrul unor instrumente care asociază fondurile BEI resurselor bugetare ale UE, în special în cadrul „instrumentului de asistență pentru preaderare” (IAP) și al „instrumentului european de vecinătate și parteneriat” (IEVP). Mai multe inițiative recent instituite în temeiul acestor instrumente vizează susținerea investițiilor în regiunile care intră sub incidența deciziei, întărind totodată cooperarea dintre Comisie, BEI și celelalte IFI

În Balcanii de Vest, Comisia, BEI, Banca europeană pentru reconstrucție și dezvoltare (BERD) și Banca pentru dezvoltare a Consiliului Europei (CEB) au lucrat împreună cu statele membre pentru a stabili „un cadru de investiții în Balcanii de Vest”, asociind coordonarea subvențiilor, în cadrul unui „facilitate comun de subvenționare”, cu împrumuturile BEI-BERD-CEB. Resursele destinate subvențiilor în cadrul acestei inițiative provin de la IAP, BEI, BERD și CEB, precum și de la statele membre. În paralel, dialogul instituțional și sectorial cu Comisia și cu celelalte IFI în cauză a fost întărit prin crearea unui Grup consultativ al IFI

În interesul regiunii mediteraneene și pentru întărirea sprijinului financiar oferit de BEI din fonduri proprii, BEI gestionează resurse bugetare ale UE destinate asistenței tehnice și capitalului de risc. În plus, anumite împrumuturi acordate de BEI beneficiază de subvenții la rata dobânzii. În 2008, 14 contracte de asistență tehnică au fost semnate în țările mediteraneene, pentru o valoare totală de 16,8 milioane EUR. Operațiunile de capitalul de risc au atins 62 de milioane EUR, în creștere cu 32% față de 2007.

De asemenea, Comisia a instituit „facilitatea de investiții pentru vecinătate” (FIV) a UE, care are ca scop mobilizarea de fonduri suplimentare pentru proiectele de infrastructură, în special în sectoarele energiei, transporturilor și mediului în întreaga zonă vizată de politica europeană de vecinătate, sub forma unor subvenții la operațiunile de creditare ale IFI europene și ale altor instituții bilaterale din UE. BEI gestionează de asemenea Fondul fiduciar FIV care reunește contribuții ale statelor membre și ale altor donatori

În sprijinul Africii de Sud, BEI a oferit asistență Comisiei în conceperea și implementarea facilităților de capital de risc finanțate de UE și destinate IMM-urilor din Africa de Sud. Cea de-a doua facilitate de capital de risc, în valoare de 50 de milioane EUR și cu o durată de cinci ani, este în curs de implementare conform calendarului

COOPERAREA CU INSTITUȚIILE FINANCIARE INTERNAȚIONALE

În 2008, BEI a continuat cooperarea cu alte IFI și instituții bilaterale europene în cadrul mandatului său de împrumut extern, dar și în cadrul facilităților sale „pe risc propriu” sau al acordului Cotonou, pentru țările ACP. Coordonarea cu IFI a fost întărită prin intermediul mai multor acțiuni, inclusiv prin monitorizarea activităților IFI, reexaminarea acordurilor instituționale dintre BEI și celelalte IFI și prin noi progrese în materie de cooperare operațională, în vederea maximizării sinergiilor dintre capacitățile și competențele respective ale BEI și ale celorlalte IFI

Cooperarea dintre Bancă și celelalte IFI s-a înscris în principal fie în cadrul unor participări interinstituționale la inițiative și dezbateri orizontale (pe teme de mediu, gestiunea riscurilor, planificare și buget, chestiuni juridice, audit intern, evaluare, participări la reuniunile anuale ale IFI), fie în cadrul unei cooperări operaționale diferențiate în funcție de regiune. După cum se menționează în capitolul 3, un grad înalt al cooperării a fost atins în special datorită platformelor instituite de Comisie, BEI și de celelalte IFI în Balcanii de Vest și în țările vizate de politica de vecinătate. Documentul de lucru conține o listă a operațiunilor cofinanțate de BEI și de celelalte IFI sau instituții bilaterale europene în 2008. Împrumuturile BEI, cofinanțate de alte IFI sau instituții bilaterale europene au reprezentat 55% din volumul total al semnăturilor în temeiul decizie în 2008, față de 42% în 2007. În ceea ce privește capitalul de risc, operațiunile cofinanțate au reprezentat 50% din semnături

În Turcia, Banca și-a continuat cooperarea de lungă durată cu alte IFI și instituții bilaterale europene, având ca rezultat cofinanțarea unui număr important de proiecte, atât în cadrul mandatului, cât și al facilității de preaderare. În noiembrie 2008, BERD a început derularea operațiunilor în Turcia. În acest context, Comisia, BEI și BERD au încheiat un acord în ianuarie 2009, în vederea garantării coordonării dintre instituții și utilizarea optimă a resurselor, competențelor și cunoștințelor suplimentare ale BERD, în beneficiul țării.

Ca urmare a crizei financiare, Comisia și IFI, inclusiv BEI, și-au intensificat consultările și cooperarea în cadrul „pachetului de măsuri anticriză” al IAP, în vederea continuării unei acțiuni coordonate CE-IFI în Balcanii de Vest și în Turcia

În țările vizate de politică de vecinătate, BEI și-a întărit cooperarea operațională cu celelalte IFI (BERD, CEB, Banca nordică de investiții, Banca de comerț și de dezvoltare a Mării Negre) și instituții bilaterale europene [Agence Française de Développement (AFD), Kreditanstalt für Wiederaufbau (KfW), Oesterreichische Entwicklungsbank], în cadrul „facilității de investiții pentru vecinătate” (FIV). O listă de proiecte comune, beneficiind de subvenții din partea CE, a fost instituită pentru regiunile de Est și de Sud, fiind indicată IFI coordonatoare.

În țările vecine din Sud și cele mediteraneene, Banca a continuat să lucreze în strânsă colaborare cu instituțiile bilaterale europene, în principal cu AFD și KfW. În plus, BEI și-a intensificat dialogul cu Banca Mondială, în special în ceea ce privește sectoare specifice cum ar fi energia și a continuat dialogul interinstituțional cu Banca Mondială, FMI și CE la nivelul „grupului de la Luxemburg”

În țările vecine din Est și în Rusia, cooperarea interinstituțională și operațională cu BERD s-a intensificat în cadrul memorandumului de înțelegere tripartit CE-BEI-BERD. Acesta include elaborarea unei liste comune de proiecte și a unui acord privind măsuri-cadru pentru fiecare sector eligibil, sub conducerea Comisiei. Primele proiecte comune BEI-BERD în temeiul mandatului 2007-2013 au fost semnate în Ucraina și în Republica Moldova

În regiunea Asia-America Latină, a continuat cooperarea operațională cu Banca asiatică de dezvoltare, în principal pentru identificarea posibilităților de cofinanțare, în urma semnării memorandumului de înțelegere în 2007. În 2008, BEI a semnat de asemenea o declarație comună de cooperare cu societatea andină de dezvoltare [Corporación Andina de Fomento (CAF)]

În Africa de Sud, proiectul BEI din sectorul locuințelor sociale a venit să completeze operațiunile desfășurate în același sector de AFD și de Netherlands Development Finance Company (FMO)

În cursul vizitei sale anuale la instituțiile Uniunii Europene, în martie 2008, Grupul administratorilor europeni ai Băncii Mondiale a vizitat BEI și s-a întâlnit cu Comitetul director și cu personalul băncii

În iunie 2008, BEI a semnat cu CEB o Declarație comună privind cooperarea, subliniind diferitele domenii de interes comun și facilitățile de cooperare ale celor două instituții, punând în mod particular accentul pe următoarele sectoare: social, dezvoltare urbană, capital uman și mediu. În plus, BEI a primit statutul de observator la Banca de comerț și dezvoltare a Mării Negre

În sfârșit, aspectul cel mai important este începerea unei reflecții interne în sânul BEI, privind maniera de promovare a implementării principiului de „încredere reciprocă” printre IFI partenere în cofinanțarea aceluiași proiect, cu scopul de a maximiza sinergiile și eficacitatea, în beneficiul împrumutaților. Această inițiativă este sprijinită în principiu de celelalte IFI importante și de instituțiile europene bilaterale și va fi dezvoltată pe viitor, începând cu un program pilot lansat împreună cu AFD și KfW

[1] SEC(2009)[…]

[2] Această investiție, aparținând sectorului „Industrie și servicii”, contribuie în mod indirect la obiectivele de politică ale UE în materie de producere de energie sustenabilă și de atenuare a efectelor schimbărilor climatice.